Теодор Траянов
Безутешност

chitanka.info

В какво ще търсим с тебе пак утеха,

в присторен сън и в спомен ли любим?

А страдаме — сърца ни изгореха

без пламък. — Ний видяхме само дим.

Живот без сянка вече ни очаква,

възпрян порой отстъпи без борба!

И кой ще има смелост да оплаква

горчивий път на своята съдба?

Въздушни кули своя вход откриха,

лъжа царува там и пустота,

а те с дъха си нявга упоиха

нелеп живот, нелепа суета!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.